Teksas, vazhdojnë përpjekjet e ndihmës
Policia, zjarrfikësit dhe trupat e Gardës Kombëtare ende kërkojnë njerëzit e bllokuar; qytetarët ndihmojnë njëri-tjetrin
Disa banorë shpresonin ta kalonin pa probleme Uraganin Harvey, kur stuhia goditi bregun jugor të Teksasit të premten vonë. Por, pas disa ditë shirash, ata u detyruan të largoheshin nga shtëpitë për të kërkuar ushqim. thotë kjo banore. Rreth 3 mijë e 500 njerëz janë shpëtuar. Policia, zjarrfikësit dhe trupat e Gardës Kombëtare vazhdojnë të kërkonin njerëzit e bllokuar. Qytetarët po ndihmojnë njëri-tjetrin. thotë Billy Goffney. Që nga e premtja stuhia në brendësi, duke përmbytur zona të gjera me 40 deri 80 centimetra shi. Ndërsa ata që u evakuuan kanë nevojë për ndihmë, ka të tjerët që ende presin që të shpëtohen. Garda Kombëtare tha të martën se 30 helikopterë po mbështesin përpjekjet e shpëtimit, por në ditët e ardhshme mund të mobilizohen deri në 100 mjete fluturimi. Një zëdhënës i njësisë së operacioneve të brendshme tha se deri në 30,000 anëtarë të gardës si dhe një anije amfibe mund të thirren për të ndihmuar përpjekjet e shpëtimit. thotë gjeneral majori Witham i Gardës Kombëtare. Agjencitë e ndihmave po sigurojnë ushqim, veshje dhe sende të tjera për njerëzit e shpëtuar nga përmbytjet. Oferta për ndihmë kanë filluar të vijnë nga i gjithë vendi, por edhe nga jashtë. Ekipi i bejzbollit të Hjustonit, Astros, tha se po dhuron 4 milionë dollarë. Ndeshjet e bejzbollit të planifikuara për t'u zhvilluar në Hjuston do të zhvendosen në qytete të tjera. Lojtari i Astros, George Springer, thotë se ekipi po përpiqet të mbahet fort. Një numër njerëzish të tjerë të famshëm kanë premtuar donacione për fondet e ndihmës. Zyrtarët thonë se rimëkëmbja nga uragani Harvey do të jetë më e gjatë dhe më e kushtueshme se nga çdo stuhi tjetër në të kaluarën.